My graadeen sukkel met wiskunde, hoe nou? | Solidariteit Helpende Hand
My graadeen sukkel met wiskunde, hoe nou?
Geplaas op 9 Maart 2018
Volgens ŉ studie wat in 2008 gedoen is, is bepaal dat Graad 3-leerders ’n gemiddeld van 36% vir geletterdheid en 35% vir gesyferdheid behaal. Dit is dus duidelik dat probleme met wiskunde reeds op ŉ vroeë ouderdom manifesteer.
Volgens Hugo Vermeulen, Hoof van die Skoleondersteuningsenturm, is ouers soms huiwerig om hulle kinders te help omdat hulle nie selfvertroue in hulle eie wiskundigevaardighede het nie. “Die belangrikste is om dit pret te maak vir jou kind. Wanneer kinders wiskunde buite die klaskamer met pret assosieer, sal hulle in die klaskamer ook ŉ positiewe ervaring van die vak hê.”
Een van die belangrikste syfervaardighede is om wiskunde-feite vinnig en akkuraat te onthou. Die eenvoudige feit dat die een syfer na die ander kom, is ŉ belangrike faktor in die sukses van die kind. Laat jou kind tot by tien tel en dan weer vanaf tien tot by nul.
Skryf getalle 1-12 op ŉ stuk papier, een vir jou en een vir jou kind. Maak beurte om die dobbelstene te gooi en trek ŉ kruis oor die getal waarop die dobbelstene val. Die eerste een wat al 12 doodgetrek het, wen. Dit leer jou kind hoe om tot by 12 te tel en ook hoe om syfers te herken.
Die SOS is ’n inisiatief van Solidariteit Helpende Hand gerig op versterking van Afrikaanse onderwys op alle fronte. Vakverenigings vir Wiskunde-, Afrikaans-, Rekeningkunde- en Grondslagfase-onderwysers bied professionele ondersteuning aan onderwysers. SOS fokus ook op kurrikulum ontwikkeling, leerderondersteuning, onderwysleierskap en aanwending van tegnologie in die klaskamer.
Helpende Hand se #Breinaald-projek – Soveel meer as ‘n bolletjie wol!
← Vergeet van slaagsyfers, begin ’n beter onderwysstelsel
Kleuters kuier by ouetehuis in Sunnyside →